Bøfjorden (fjord i Surnadal)

For andre fjorder med samme navn, se Bøfjorden.
Bøfjorden er en arm av Halsafjorden i Surnadal kommune på Nordmøre. Fjorden har innløp fra Halsafjorden mellom Heggemsneset og Bøkleppen, og går 3,5 kilometer mot øst inn til Settemsøran og Bøsundet. Herfra fortsetter den som Åsskardfjorden, og de to fjordene er til sammen 9 kilometer lang.

Den største bygda i fjorden er Bølandet på sørsida. Over Bøsundet går Fv331 via ei ca. 300 meter lang bru til Settemsøran. Fv330 går utover langs nordsida fjorden til Heggemsneset. Bygdene ved fjorden kalles oftest under ett for Bøfjorden.

Midt ute i fjorden ligger Bøfjordholmene naturreservat som omfatter flere små holmer og er hekkeplass for sjøfugl, spesielt av fiskemåse og terner.

Referanser 

Fjorder i Surnadal